Document ID: /roh_data/filtered/fineweb-2-filterrobots_roh.jsonl.gz/69026

Il privel d'auas grondas tschessa plaunsieu en differentas regiuns svizras. A Basilea saja il livel dal Rain puspè ì enavos, uschia annunzia il portal d'alarm Swissalert. Per l'Arve tar Genevra, l'Aara ed il Lai da Bienna vala entant anc adina in privel d'auas grondas considerabel.
L'Arve aveva manà ier tanta aua sco anc mai. Pliras punts sur il flum avevan las autoritads serrà ad interim. A Basilea era il traffic da bartgas vegnì interrut pervia da la blera aua.